Návrh na

 uzneseniE Mestského zastupiteľstva NOVÉ ZÁMKY

**k bodu programu č. ........**

**Mestské zastupiteľstvo Nové Zámky**

schvaľuje

Zmenu článku 5 ods. 4 Zásad odmeňovania poslancov mestského zastupiteľstva, primátora mesta, členov komisií mestského zastupiteľstva a zamestnancov Mesta Nové Zámky schválené uznesením MsZ č. 21/270207 a doplnené uznesením MsZ č. 118/280807, č. 79/100511, č. 266/271112, č. 36/160115 a č. 284/280218

„článok 5 ods. 4 po zmene a doplnení znie“

4. Poslanec, primátor a hlavný kontrolór môžu bezplatne používať parkovacie služby na území mesta spravované organizáciami mesta. Poslancov k tomu oprávňuje prenosná parkovacia karta Poslanca Mestského zastupiteľstva Nové Zámky pre použitie v zóne plateného parkovania „ďalej len karta“. Ak si počas svojho funkčného obdobia výslovne neželajú vyššie uvedené oprávnenie využívať, kartu neprevezmú, alebo vrátia už skôr vydanú kartu do rúk primátora, alebo zástupcu primátora. Urobiť tak môžu aj na ktoromkoľvek zasadnutí mestského zastupiteľstva mesta Nové Zámky v bode rôzne ústne do zápisnice. Takýmto vrátením karty súčasne nenávratne zaniká aj oprávnenie bezplatne používať parkovacie služby na území mesta spravované organizáciami mesta.

....................................................

Peter PODBEHLÝ

 .....................................................

 Martin VYŽINKÁR

NOVÉ ZÁMKY dňa ....................

Dôvodová správa:

Začiatkom roka sme obaja vrátili prenosnú parkovaciu kartu Poslanca Mestského zastupiteľstva Nové Zámky pre použitie v zóne plateného parkovania. Niektorí poslanci sa v ankete okresných novín aj v minulosti vyjadrili, že vrátenie karty ešte nezbavuje oprávnenia bezplatného parkovania. Keďže v rezidentskom parkovaní, zatiaľ nenastal výraznejší posun, navrhovaná zmena článku má za úlohu do budúcnosti dať možnosť poslancovi, ktorý si neželá využívať oprávnenie bezplatného používania parkovacích služieb na území nášho mesta neprevziať, respektíve vrátiť už skôr vydanú parkovaciu kartu.

Týmto opatrením by mohli dať poslanci občanom signál, že im nie je ľahostajná parkovacia politika mesta, a že nebudú bezplatne zaberať už aj tak nedostatočný počet parkovacích miest. Máme za to, že paušál v zmysle zásad odmeňovania bohato poslancovi pokryje poplatky za parkovanie.